# data[].attributes.headline
6 วิธีปฐมพยาบาลแผลมีดบาด บาดแผลทุกชนิดอย่างถูกต้อง

# data[].attributes.subject
6 วิธีปฐมพยาบาลแผลมีดบาด บาดแผลทุกชนิดอย่างถูกต้อง

# data[].attributes.headline
อุบัติเหตุเกิดขึ้นโด

# data[].attributes.body
อุบัติเหตุเกิดขึ้นโดยที่เราไม่ได้คาดคิด ไม่ว่าจะเป็นอุบัติเหตุใหญ่ หรือ อุบัติเหตุเล็ก ๆ ก็อาจทำให้เราได้รับบาดเจ็บและเกิดบาดแผลตามร่างกายได้ แต่ถ้าหากเรารู้จักวิธีห้ามเลือดและการปฐมพยาบาลเบื้องต้นอย่างถูกต้อง ก็ช่วยลดความเสี่ยงของการสูญเสียได้นะครับ

# data[].attributes.headline
มารู้จักชนิดของบาดแผล.. ก่อนการห้ามเลือด

# data[].attributes.subject
มารู้จักชนิดของบาดแผล.. ก่อนการห้ามเลือด

# data[].attributes.body
ก่อนที่ TIC ไทยประกันภัย จะพาไปเรียนรู้วิธีห้ามเลือด อันดับแรกจะต้องรู้จักชนิดของบาดแผลซะก่อน เพื่อที่จะใช้วิธีห้ามเลือดให้เหมาะกับบาดแผลแต่ละประเภท จะมีอะไรบ้าง ไปดูกันเลย

แผลถลอก ส่วนใหญ่แล้วเกิดจากการที่ผิวหนังของเราไปขูดหรือไถลบนพื้นที่ขรุขระ โดยแผลชนิดนี้มักเป็นแผลตื้น ๆ ที่ไม่ทำให้เลือดไหลซึมออกมามากนัก

แผลมีดบาด พ่อบ้านแม่บ้านสายทำครัวทั้งหลาย เวลาใช้ของมีคมทุกครั้ง จะต้องระวังอย่างมาก เพราะแผลชนิดนี้เกิดจากการถูกของมีคมบาด โดยแผลที่ถูกมีดบาดมักมีเลือดไหลออกมามากและรวดเร็ว หากแผลถูกมีดบาดลึกอาจรุนแรงจนสร้างความเสียหายแก่กล้ามเนื้อ เอ็นกล้ามเนื้อ หรือเส้นเอ็นได้

แผลฉีกขาด มีลักษณะเป็นแผลตัดลึก มีผิวหนังฉีกขาด และฟกช้ำ มักมีเลือดไหลออกมาอย่างรวดเร็วหรือกระจายเป็นบริเวณกว้าง มักเกิดจากอุบัติเหตุในการใช้เครื่องมือ อุปกรณ์ หรือเครื่องจักรต่าง ๆ เกิดได้ทั้งจากของมีคม และไม่มีคม

แผลถูกแทง ปากแผลมีลักษณะเป็นช่องขนาดเล็ก เนื่องจากถูกวัตถุปลายแหลมหรือมีความยาวแทงทะลุผิวหนังเข้าไป แม้อาจมีเลือดออกภายนอกไม่มาก แต่อาจสร้างความเสียหายแก่เนื้อเยื่อและอวัยวะภายในได้ เมื่อเกิดแผลลักษณะดังกล่าว แม้แผลจะมีขนาดเล็ก แต่ผู้ป่วยควรไปพบแพทย์ทันที เพื่อตรวจวินิจฉัย และอาจต้องรับวัคซีนป้องกันบาดทะยักและยาป้องกันการติดเชื้อ

แผลเนื้อเยื่อฉีกขาดจนหลุดออก เป็นแผลที่ผิวหนังและเนื้อเยื่อบางส่วนหรือทั้งหมดฉีกขาดจนหลุดออกมา มักเกิดจากอุบัติเหตุรุนแรง ซึ่งเป็นผลทำให้มีเลือดไหลออกมามากอย่างรวดเร็ว

# data[].attributes.headline
อุปกรณ์ในการห้ามเลือด

# data[].attributes.subject
อุปกรณ์ในการห้ามเลือด

# data[].attributes.headline
ผ้าสะอาด ผ้าก๊อซ<

# data[].attributes.body
ผ้าสะอาด ผ้าก๊อซ

สบู่และน้ำเกลือล้างแผล

ผ้าพันแผลหรือพลาสเตอร์

# data[].attributes.headline
มารู้จักชนิดของบาดแผล.. ก่อนการห้ามเลือด

# data[].attributes.subject
มารู้จักชนิดของบาดแผล.. ก่อนการห้ามเลือด

# data[].attributes.body
1. สิ่งแรกที่ต้องทำแบบด่วน ๆ เมื่อเกิดบาดแผล นั่นก็คือ “การห้ามเลือด” โดยต้องรีบนำผ้าสะอาดหรือผ้าก๊อซพับหนา ๆ กดตรงบริเวณบาดแผลโดยตรง หากเป็นกรณีฉุกเฉินให้ใช้เสื้อหรือผ้าเช็ดหน้า ถ้าไม่มีจริงๆ ให้ใช้ฝ่ามือกดลงไปตรง ๆ นานประมาณ 10 นาที หรือจนกว่าเลือดจะหยุดไหล

2. การกดห้ามเลือด จะต้องยกส่วนที่เกิดแผลให้สูงกว่าหัวใจ เพื่อช่วยให้เลือดหยุดไหลเร็วขึ้น และเป็นวิธีการห้ามเลือดและช่วยลดอาการบวมอีกด้วยนะครับ

3. หลังจากเลือดหยุดไหลแล้ว ให้ใช้น้ำสะอาดหรือน้ำเกลือล้างแผลให้สะอาดอีกครั้ง จากนั้นใช้ผ้าขนหนูที่สะอาดค่อย ๆ ซับให้แผลแห้ง

4. วิธีห้ามเลือดสำหรับแผลขนาดเล็กอาจปิดด้วยพลาสเตอร์ แต่ในบางกรณีที่แผลใหญ่ควรปิดหรือพันด้วยผ้าพันแผลที่ปลอดเชื้อ

5. หากบาดแผลมีรอยช้ำหรือบวม อาจประคบน้ำแข็งบริเวณผิวหนังรอบบาดแผลที่เป็นรอยช้ำหรือบวมในระยะแรกที่เกิดบาดแผล

6. แต่ถ้าเกิดอาการปวดแผล แนะนำให้รับประทานยาพาราเซตามอล เพื่อบรรเทาความเจ็บปวดตามวิธีและปริมาณที่เหมาะสมที่ระบุไว้บนฉลากยา และที่สำคัญ! ควรหลีกเลี่ยงการใช้ยาแอสไพรินนะครับ เพราะอาจมีผลทำให้เลือดไหลเพิ่มมากขึ้นหรือนานขึ้นครับ

# data[].attributes.headline
สุดท้ายนี้ หากเกิดแผลในลักษณะดังต่อไปนี้ อยากให้ทุกคนควรรีบไปพบแพทย์เพื่อรับการรักษาและทำแผลจากแพทย์ผู้เชี่ยวชาญทันทีครับ 

# data[].attributes.subject
สุดท้ายนี้ หากเกิดแผลในลักษณะดังต่อไปนี้ อยากให้ทุกคนควรรีบไปพบแพทย์เพื่อรับการรักษาและทำแผลจากแพทย์ผู้เชี่ยวชาญทันทีครับ 

# data[].attributes.body
บาดแผลมีขนาดใหญ่ มีความรุนแรง หรือเกิดจากอุบัติเหตุรุนแรง เป็นแผลลึกเกินกว่า 1/2 นิ้ว

แผลมีเลือดไหลไม่หยุดอย่างต่อเนื่อง เกินกว่า 20 นาที แม้พยายามกดห้ามเลือดแล้ว

แผลมีความลึกยังคงบวม ไข้ขึ้นสูง

# data[].attributes.headline
จะเห็นได้ว่า วิธีห้า

# data[].attributes.body
จะเห็นได้ว่า วิธีห้ามเลือดและการปฐมพยาบาลเบื้องต้นนั้นง่ายนิดเดียว เพียงแต่ต้องรู้วิธีการห้ามเลือดที่ถูกวิธีเท่านั้น แต่อย่างไรก็ตามต่อให้เราจะระวังกันแค่ไหน อุบัติเหตุก็สามารถเกิดขึ้นได้ทุกวันอย่างที่เราไม่สามารถหลีกเลี่ยงได้